Protokoll sentralstyremøte 01/20

Norges Blindeforbunds Ungdom

24-26. januar 2020

Sporveisgata 10, Oslo

Tilstede: Lena Gimse (leder), Frida Maria Natland, (Nestleder), Henning Knudsen, Helene Romset, Viktoria Røksland (1. varamedlem) og Mariam Tartousi (2. varamedlem)

Fra administrasjonen: Trine-Lise Østlund Blime, Carina Rogers og Hanne Røksund Johannessen (lørdag)

Styremedlem maiken Mucha hadde meldt forfall, og 1. varamedlem, Viktoria Røksland, hadde derfor stemmerett på møtet.

Innhold

[**SAK 001/20 Godkjenning av innkalling og saksliste** 3](#_Toc30700635)

[**SAK 002/20 Orienteringer og invitasjoner** 3](#_Toc30700636)

[a) Orientering fra møte med statped 3](#_Toc30700637)

[b) Barne- og ungdomstinget (BUT) 3](#_Toc30700638)

[c) Landsmøte DBSU 3](#_Toc30700639)

[D) Landsmøte Unga med synnedsätning 3](#_Toc30700640)

[E) Goallbalturnering i Danmark 11](#_Toc30700641)

[**SAK 003/20 Utvalgene i NBfU** 4](#_Toc30700642)

[A) Interessepolitisk utvalg 4](#_Toc30700643)

[B) Internasjonalt utvalg 5](#_Toc30700644)

[C) Sosiale medier utvalget 5](#_Toc30700645)

[**SAK 004/20 Regionene Rundt** 5](#_Toc30700646)

[**SAK 005/20 Media og sosiale medier** 7](#_Toc30700647)

[**SAK 006/20 Møte med DBSU** 8](#_Toc30700648)

[**SAK 007/20 Evaluering av sex og samlivskurs** 8](#_Toc30700649)

[**SAK 008/20 Interessepolitikk og aktuelle høringer** 8](#_Toc30700650)

[**SAK 009/20 NBfU-konferansen** 9](#_Toc30700651)

[**SAK 010/20 Spark VM** 9](#_Toc30700652)

[**SAK 011/20 Tillitsvalgtskonferansen** 9](#_Toc30700653)

[**SAK 012/20 Idrettskurset** 10](#_Toc30700654)

[**SAK 013/20 Nordisk leir** 10](#_Toc30700655)

[**SAK 014/20 Arendalsuka 2020** 11](#_Toc30700656)

[**SAK 015/20 Goallball** 11](#_Toc30700657)

[**SAK 016/20 Ledsagertjenester innenfor idretten** 12](#_Toc30700658)

[**SAK 017/20 Årsmelding fra trygghetsgruppen** 12](#_Toc30700659)

[**SAK 018/20 Vedtekstendringsforslag** 12](#_Toc30700660)

[**SAK 019/20 Økonomi** 13](#_Toc30700661)

[**SAK 020/20 Datoplan 2020** 13](#_Toc30700662)

# **SAK 001/20 Godkjenning av innkalling og saksliste**

Vedtak: Innkalling og saksliste ble godkjent.

# **SAK 002/20 Orienteringer og invitasjoner**

## Orientering fra møte med Statped

Lena orienterte fra møte i Statped brukerråd syn, som ble avholdt 20. november. Der diskuterte de blant annet stortingsmeldingen om tidlig innsats og inkluderende felleskap.

1. *Barne- og ungdomstinget (BUT)*

LNUs barne- og ungdomsting (BUT) avholdes 23. april på hotel 33 i Oslo. NBfU har to delegater på dette møtet.

Vedtak: Interessepolitisk utvalg forespørres

## Landsmøte DBSU

Dansk blindesamfunds ungdom (DBSU) avholder sitt landsmøte 1.-3. mai på fuglesangsenteret, utenfor København, og NBfU har blitt invitert til å være gjester på møtet.

Vedtak: Mariam Tartousi og en fra internasjonalt utvalg representerer NBfU

## D) Landsmøte Unga med synnedsätning

Unga med synnedsätning avholder sitt landsmøte 2-5 juli 2020 i Stockholm.

Vedtak: Mariam Tartousi og Lena Gimse reiser som representanter, og Carina Rogers er ledsager.

## E) Organisasjonsskolering tillitsvalgsgruppe i Blindeforbundet.

## Forespørsel fra seksjonsleder service i Blindeforbundet, Øystein Fylling. Sentralstyret diskuterte aktuelle kandidater, men fant ikke å kunne anbefale noen sett hen til mandatet. Sentralstyret ber administrasjonen innhente noe mer informasjon før en kandidat foreslås.

## Teamet vurderes som aktuelt på tillitsvalgtskonferansen (TVK).

Vedtak: Tatt til orientering.

# **SAK 003/20 Utvalgene i NBfU**

## Interessepolitisk utvalg

* Utvalgsleder Thomas Peelen var med på telefon og orienterte om arbeidet i utvalget. Han pekte særlig på utvalgets arbeid med tilrettelegging på eksamen i videregående skole, innvendig annonsering av holdeplasser på kollektivtransport, spill i rekrutteringsprosesser, og BPA-ordningen. Utvalget ønsker også å få klarhet i organisasjonens standpunkt hva gjelder forbud mot fyrverkeri, gjennom resolusjoner til landsmøtet.

Vedtak: Tatt til orientering.

## Internasjonalt utvalg

Mariam orienterte om arbeidet i internasjonalt utvalg. De hadde et fysisk møte i januar. De har diskutert hvilke geografiske områder de skal jobbe med og hvilke typer prosjekter de ønsker å videreføre. De diskuterer særlig

* samarbeid med Blindeforbundets prosjekter i Nepal og Mozambique,
* Utveksling for Synshemmede studenter
* Blindkludering-prosjektet, om informasjon om rettigheter til nyankommende synshemmede flyktninger.
* Arrangere en nettverkssamling for de europeiske blindeorganisasjonene.
* Invitasjon til ett arrangement i Bulgaria om teknologi, inkludering og grenser på nett..
* Økt samarbeid med EBU og WBU

Utvalget spurte om de kan få fullmakt til å representere NBfU internasjonalt.

Vedtak: Sentralstyret ga internasjonalt utvalg fullmakt til å representere NBfU internasjonalt. Sentralstyret skal ha invitasjoner i kopi. Saken ble forøvrig tatt til orientering.

## Sosiale medier utvalget

Silje Solvang orienterte om arbeidet i utvalget. Utvalget har fortsatt sitt arbeid på sosiale medier, men medgir at aktiviteten har blitt noe mindre den siste tiden.

Vedtak: saken ble tatt til orientering

#

# **SAK 004/20 Regionene Rundt**

1. **Region øst**

Henning orienterte om arbeidet i region Øst. Regionen arrangerte et kaffekurs, i slutten av oktober, og et julebord i desember, hvor det deltok hele 45 deltakere.

Regionen har fått støtte fra LNU Herreløs arv til å avholde to arrangementer, et friluftslivskurs og et ”Bo for seg selv”-kurs. I tillegg til dette planlegges årsmøtet, 6.-8. mars, Lisebergstur og et julebord i 2020.

1. **Region Nord**

Mariam orienterte. Region Nord arrangerte julebord og selvforsvarskurs i desember, i samarbeid med region vest, på Evenes-senteret, og har også arrangert et dagsarrangement i Tromsø.

Regionen arrangerer sitt årsmøte 27-30 mars og de inviterer region sør på arrangementet. Dette arrangementet skal ha tema vinteraktiviteter. Det planlegges også et sommerarrangement.

1. **Region vest**

Mariam orienterte. Region Vest har arrangert julebord i samarbeid med region nord på Evenes senteret. De avholder årsmøtet sitt i Stavanger 13-15 mars.

1. **Region midt**

Region Midt arrangerte julebord med tema førstehjelpskurs i Steinkjer. Det var 18 personer totalt hvorav 12 deltagere. De arrangerte et ekkolokasjonskurs i Kristiansund i samarbeid med KABB.

De arrangerer årsmøte 20.-22. mars i Trondheim. Da skal de også på byvandring og trampolinepark.

1. **Region Hedopp**

Lena og Frida orienterte. Lena har vært i kontakt med daglig leder i Oppland og Hedmark. Frida har snakket med barne-, ungdoms- og familieutvalget i fylket. De skal ha en samling i Oslo 2.-4. oktober, der NBfU kan delta om ønskelig.

1. **Region Sør**

Frida og Mariam orienterte. Det arbeides videre med å skape aktivitet i regionen.

1. **Representasjon på årsmøtene**

Sentralstyrets representasjon på de regionale årsmøtene ble diskutert.

Mariam representerer sentralstyret på årsmøtet i region midt.

Lena representerer sentralstyret på årsmøtet i region øst.

Frida representerer sentralstyret på årsmøtet i region nord.

Henning representerer sentralstyret på årsmøtet i region vest.

vedtak: Saken ble tatt til orientering.

#

# **SAK 005/20 Media og sosiale medier**

Trine-Lise orienterte.

Status sosiale medier:

Instagram: 1978 følgere på Instagram (+ 561 på ett år)

Facebook: 1395 personer som liker og 1418 personer som følger siden. Dette er en oppgang på henholdsvis 133 og 175 på ett år

Twitter: 147 følgere på Twitter (+ 5 på ett år)

Vedtak: saken ble tatt til orientering

# **SAK 006/20 Møte med DBSU**

Det ble avholdt et telefonmøte sammen med deler av DBSU sitt sentralstyre og internasjonale utvalg.

Vedtak: DBSU skriver referat fra møtet og sender det over til NBfU. Sentralstyret anbefaler organisasjonenes internasjonale utvalg om å samarbeide om de finner det hensiktsmessig.

#

# **SAK 007/20 Evaluering av sex og samlivskurs**

Henning orienterte om gjennomføringen av kurset. Den utsendte Evalueringen ble gjennomgått. Kurset fikk veldig gode tilbakemeldinger.

Vedtak: Evalueringen tas til orientering

#

# **SAK 008/20 Interessepolitikk og aktuelle høringer**

Henning tok opp høringen om ny forskrift for lånekassen. Eventuelle endringsforslag ble diskutert. Det var enighet om at det bør sendes inn forslag om at mottakere av tilleggsstipend bør kunne ha mulighet til en viss inntekt ved siden av studielånet.

Vedtak: Saken ble tatt til orientering. Henning jobber videre med høringen.

#

# **SAK 009/20 NBfU-konferansen**

Henning orienterte om planene og status for konferansen, der det er 29 påmeldte.

Vedtak: Saken ble tatt til orientering. Arbeidet med NBfU-konferansen fortsetter

# **SAK 010/20 Spark VM**

Silje Solvang deltok på telefon og la fram planene til spark-VM. De har laget et alternativt program hvis det ikke blir snø. Dette inneholder særlig fysisk aktivitet og lek. Det er 31 påmeldte per dags dato.

Vedtak: Saken ble tatt til orientering. Arbeidet med Spark VM fortsetter.

# **SAK 011/20 Tillitsvalgtskonferansen**

Lena orienterte. Thon hotell Gyldenløve er booket og konferansen avholdes i Sporveisgata 10.

Lena åpnet til debatt om innehold på konferansen. Sentralstyret var enige om at en kombinasjon av foredrag og gruppearbeid var ønskelig. Det var videre enighet om at rekruttering og økonomiske dilemmaer var aktuelle temaer. Det stilles spørsmål til regionene om ønsker for programmet.

Utvalgene gis et alternativt program der det ordinære programmet passer dårlig med deres behov for skolering.

Vedtak: Saken ble tatt til orientering. Arbeidet med Tillitsvalgtskonferansen fortsetter

#

# **SAK 012/20 Idrettskurset**

Kurset avholdes 8.-10. mai på Scandic Fornebu.

Silje Solvang, Sofie Wien og Bernt Wu sitter i arbeidsgruppen. Carina Rogers deltar fra administrasjonen.

Vedtak: Saken ble tatt til orientering.

#

# **SAK 013/20 Nordisk leir**

Hanne og Trine-Lise informerte om planene for nordisk leir.

Det vil være i samarbeid med Den norske turistforening, DNT, og arrangeres i perioden 22.-29. juli. Leiren finner sted i Stavanger, samt rundt en hytte et stykke utenfor byen.

Det var enighet om at egenandelen skal settes til 1500 kroner for deltakere fra Norge. For de andre nordiske organisasjonene settes egenandelen til 2000 kroner. Disse står fritt til å fastsette egenandelen for sine medlemmer.

Påmeldingsfrist vil være 1. mai

Vedtak: Egenandelen ble fastsatt. Saken ble forøvrig tatt til orientering.

#

# **SAK 014/20 Arendalsuka 2020**

Lena informerte om arendalsuka 2020 og åpnet til diskusjon om planene.

Vedtak: Interessepolitisk utvalg forespørres, og strategi legges om utvalget ønsker å delta.

# **SAK 015/20 Goalball**

## Carina la fram tanker og ideer om goalballidrett i Norge.

Det var enighet om å ha en kontaktperson i hver region. Denne kontaktpersonen trenger ikke å sitte i regionstyret men skal være kontaktleddet mellom sentralt og regionalt hva gjelder goalball.

Et pilotprosjekt ble diskutert. Det var enighet om at dette kan gjennomføres i Oslo og i et annet område, for eksempel Sarpsborg. Her skal det da arrangeres jevnlige treninger.

Sentralstyret diskuterte deretter mulighetene for goalball i deler av landet der avstandene er store, muligheten for trenere, aktuelle samarbeidspartnere, og mulighet for nasjonale turneringer. Det var enighet om at kunnskapsinnhenting og trenerressurser bør prioriteres når aktivitetsnivået er økt.

NBfU har fått invitasjon til goalballturnering i Danmark. Vi deltar med inntil 10 personer på denne, og aldersgrensen er 18 år. Det forsøkes å innhente midler til drakter.

Vedtak: Det arbeides videre med pilotprosjektet. NBfU deltar på goalballturneringen i Danmark.

#

# **SAK 016/20 Ledsagertjenester innenfor idretten**

Carina orienterte om sine tanker og ideer om ledsagertjenester innenfor idretten.

Sentralstyret diskuterte forslagene, herunder muligheten for å lage et infoskriv om synshemmede i idrett, igangsette arbeidet med en ledsagerbase, og kartlegge særlige utfordringer for synshemmede paraidrettsutøvere.

Carina, Helene og Trine-Lise skal ha møte med Skiforbundet mandag 27. januar.

Vedtak: Carina fortsetter med arbeidet og Helene er kontaktperson for idrettspørsmål i sentralstyret

#

# **SAK 017/20 Årsmelding fra trygghetsgruppen**

Espen Lahnstein la fram årsmeldingen fra Trygghetsgruppen for 2019. De har spurt regionene om de har vært fornøyde med kontaktpersonen deres fra Trygghetsgruppen. Det ble åpnet til diskusjon etter at rapporten var gjennomgått.

Vedtak: Årsmeldingen tas til etterretning.

#

# **SAK 018/20 Vedtektsendringsforslag**

Henning orienterte, og la fram vedtektsendringsforslag.

Forslaget innebar en endring av landsmøte fra delegasjonsmøte til medlemsmøte, der alle medlemmer kan delta. Sentralstyrets flertall, Frida, Helene, Henning og Viktoria, valgte å støtte forslaget om medlemsmøte, men mindretallet, Lena, stemte mot forslaget.

Helene og Mariam fremmet et subsidiært forslag, som skal behandles om forslaget om medlemsmøte faller. Dette forslaget går ut på at paragrafen om at sentralstyremedlemmer ikke kan ha stemmerett, strykes.

For å kunne gi landsmøtet en best mulig forståelse for endringene og deres konsekvenser, ønsket et enstemmig sentralstyre at landsmøtet for 2020 gjennomføres så nært opp til det foreslåtte medlemsmøte som mulig. Dette innebærer at alle medlemmer inviteres til landsmøtet. Vedtektenes kapittel 9 regulerer kun stemmerett, og sentralstyret vil derfor foreslå at alle tilstedeværende medlemmer gis tale- og forslagsrett.

Vedtak: Innstilling sendes til regionsstyrene sammen med informasjon om landsmøtet. Alle medlemmer inviteres til å være observatører på landsmøtet, og regionene sender sine delegater i henholdt til vedtektene

# **SAK 019/20 Økonomi**

Regnskap for 2019 var ikke ferdig og tas opp ved neste møte.

# **SAK 020/20 Datoplan 2020**

Januar:

31.-januar-2. februar NBfU-konferansen, Oslo

Februar:

7.-9. februar Spark VM, Hurdal

Mars:

Årsmøter i regionene

April

17.-19. April Tillitsvalgtskonferansen, Oslo

Mai

8.-10. mai Idrettskurs, Fornebu

Juni

19.-21. juni sentralstyremøte

Juli

22-29. juli Nordisk Leir, Rogaland

September

4.-6. september Landsmøte, Hurdal?

Vedtak: Datoplanen ble vedtatt.